Հունիսի 13-ին Գեորգի Կվիրիկաշվիլին հրաժարական տվեց վարչապետի պաշտոնից՝ բացատրելով իր քայլն իշխող կուսակցության հետ ունեցած տարաձայնություններով: Ըստ որոշ աղբյուրների՝ Բիձինա Իվանիշվիլին, ով նորից վերադարձել է քաղաքականություն և մայիսից ղեկավարում է իշխող “Վրացական երազանք” կուսակցությունը, լուրջ դժգոհություններ ուներ Կվիրիկաշվիլիի կառավարությունից: Կառավարության գործունեության արդյունքում “Վրացական երազանքը” կորցնում էր հասարակության լայն զանգվածների աջակցությունը, որն Իվանիշվիլիին, վստահաբար, անհրաժեշտ կլինի սպասվող նախագահական ընտրություններում, որոնց հիմնական ֆավորիտն է համարվում հենց ինքը: